CELEX: 32014R1271
Language: sl
Date: 2014-11-28 00:00:00
Title: Izvedbena uredba Komisije (EU) št. 1271/2014 z dne 28. novembra 2014 o odobritvi zvišanja mejnih vrednosti za obogatitev vina, proizvedenega iz grozdja, potrganega v letu 2014 z nekaterih sort vinske trte na nekaterih vinorodnih območjih ali v delu teh območij

29.11.2014   
            
            
               SL
            
            
               Uradni list Evropske unije
            
            
               L 344/10
            
         IZVEDBENA UREDBA KOMISIJE (EU) št. 1271/2014
   z dne 28. novembra 2014
   o odobritvi zvišanja mejnih vrednosti za obogatitev vina, proizvedenega iz grozdja, potrganega v letu 2014 z nekaterih sort vinske trte na nekaterih vinorodnih območjih ali v delu teh območij
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 91 Uredbe,
   ob upoštevanju naslednjega:
   
               (1)
            
            
               Priloga VIII k Uredbi (EU) št. 1308/2013 v točki A.3 dela I določa, da lahko države članice v letih z izjemno neugodnimi vremenskimi razmerami zahtevajo, da se mejne vrednosti za povečanje volumenskega deleža alkohola v vinu (obogatitev) zvišajo za največ 0,5 %.
            
         
               (2)
            
            
               Belgija, Bolgarija, Češka, Nemčija, Francija, Hrvaška, Italija, Madžarska, Avstrija, Romunija, Slovenija in Slovaška so zahtevale takšna zvišanja omejitev za obogatitev vina, proizvedenega iz grozdja, potrganega v letu 2014, ker so bile vremenske razmere med rastno sezono izjemno neugodne. Takšne zahtevke so vložile Bolgarija, Češka, Hrvaška, Madžarska, Avstrija, Romunija, Slovenija in Slovaška za vsa svoja vinorodna območja. Belgija je vložila zahtevek za eno območje, Nemčija za nekatera območja in dele območij Mozele in Saale-Unstrut, Francija za nekatere občine v departmajih Aude in Hérault, Italija pa za nekatera območja severne in osrednje Italije ter na območju ZOP na območjih Umbrije in Lacija. Belgija, Francija in Italija so zahtevale zvišanja mejnih vrednosti za obogatitev za vse vino, pridelano iz sort vinske trte, ki se gojijo na območjih, ki so utrpela škodo zaradi izjemno neugodnih vremenskih razmer. Nemčija je zahtevala povečanje obogatitve samo za vino, pridelano iz posebnih sort vinske trte, ki so jih prizadele vremenske razmere, na območjih Baden, Württemberg in Mecklenburger Landwein ter zadevnem delu območja Saale-Unstrut.
            
         
               (3)
            
            
               Zaradi izjemno slabih vremenskih razmer v letu 2014 omejitve za povečanje naravnega volumenskega deleža alkohola, ki ga določa točka A.2 dela I Priloge VIII k Uredbi (EU) št. 1308/2013, na nekaterih vinorodnih območjih ali v delu teh območij ne omogočajo proizvodnje vina z ustreznim skupnim volumenskim deležem alkohola, za katerega bi sicer obstajalo tržno povpraševanje.
            
         
               (4)
            
            
               Ob upoštevanju namena dela I Priloge VIII k Uredbi (EU) št. 1308/2013, namreč preprečevanja in omejevanja obogatitve vina, in glede na izjemno naravo odstopanja iz točke A.3 navedenega dela bi bilo treba dovoljenja za obogatitev vina dodeliti le za vinorodna območja ali dele teh območij in sorte vinske trte, ki so jih prizadele neugodne vremenske razmere. Zato bi bilo treba v Belgiji dovoljenje dodeliti le območju Valonije, ki so ga prizadele takšne vremenske razmere. V Nemčiji se dovoljenje lahko dodeli samo za vino iz sort vinske trte Blauer Spätburgunder, Schwarzriesling, Blauer Gutedel, Weißer Gutedel in Blauer Trollinger, ki so jih prizadele takšne vremenske razmere na območju Baden; za vina iz vseh rdečih sort vinske trte, ki so jih prizadele takšne vremenske razmere na območjih Hessische Bergstraße in Rheingau; iz vseh rdečih sort vinske trte in belih sort vinske trte Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling in Weißer Burgunder, ki so jih prizadele takšne vremenske razmere v delu območja Saale-Unstrut; iz bele sorte vinske trte Blauer Trollinger, ki so jo prizadele takšne vremenske razmere na območju Württemberg; iz sort vinske trte Phoenix, Müller-Thurgau, Elbling in Regent, ki so jih prizadele takšne vremenske razmere na območju Mecklenburger Landwein; in iz vseh sort vinske trte na območjih Ahr, Mittelrhein, Nahe, Pfalz in Rheinhessen ter v delu območja Mozele, ki so jih prizadele takšne vremenske razmere. V Franciji bi bilo treba dovoljenje dodeliti samo za omejeno število občin v departmajih Aude in Hérault, ki so jih prizadele takšne vremenske razmere. V Italiji bi bilo treba dovoljenje dodeliti le območjem Benečije, Furlanije – Julijske krajine, avtonomne pokrajine Trento, avtonomne pokrajine Bolzano, Lombardije, Piemonta, Emilije–Romanje, Toskane, Abrucev in Apulije ter območju zaščitene označbe porekla „Orvieto“ na območjih Umbrije in Lacija, ki so jih prizadele takšne vremenske razmere.
            
         
               (5)
            
            
               Zato bi bilo primerno odobriti zvišanje omejitev za obogatitev vina, proizvedenega iz vseh ali nekaterih sort vinske trte, obranih v letu 2014, na vinorodnih območjih Belgije, Bolgarije, Češke, Nemčije, Francije, Hrvaške, Italije, Madžarske, Avstrije, Romunije, Slovenije in Slovaške ali v delu teh območij.
            
         
               (6)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od točke A.3 dela I Priloge VIII k Uredbi (EU) št. 1308/2013 v vinorodnih območjih ali delu teh območij, navedenih v Prilogi k tej uredbi in za vse ali nekatere sorte vinske trte, določene v navedeni prilogi, povečanje naravnega volumenskega deleža alkohola v svežem grozdju, potrganem v letu 2014, grozdnem moštu, delno prevretem grozdnem moštu, mladem vinu, ki je še v vrenju, in vinu, proizvedenem z uporabo grozdja, potrganega v letu 2014, ne sme preseči naslednjih omejitev:
   
               (a)
            
            
               3,5 vol. % v vinorodni coni A iz Dodatka I k Prilogi VII k Uredbi (EU) št. 1308/2013;
            
         
               (b)
            
            
               2,5 vol. % v vinorodni coni B iz Dodatka I k Prilogi VII k Uredbi (EU) št. 1308/2013;
            
         
               (c)
            
            
               2 vol. % v vinorodni coni C iz Dodatka I k Prilogi VII k Uredbi (EU) št. 1308/2013.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      PRILOGA
      Sorte vinske trte in vinorodna območja ali del teh območij, na katerih je na podlagi člena 1 dovoljeno povečanje omejitve za obogatitev
      
                  Država članica
               
               
                  Vinorodna območja ali del teh območij (vinorodna cona)
               
               
                  Sorte
               
            
                  Belgija
               
               
                  Vinorodna območja v Valoniji (cona A)
               
               
                  Vse odobrene sorte vinske trte
               
            
                  Bolgarija
               
               
                  Vsa vinorodna območja (cona C)
               
               
                  Vse odobrene sorte vinske trte
               
            
                  Češka
               
               
                  Vsa vinorodna območja (coni A in B)
               
               
                  Vse odobrene sorte vinske trte
               
            
                  Nemčija
               
               
                  Vinorodno območje v Ahru
               
               
                  Vse odobrene sorte vinske trte
               
            
                  Vinorodno območje v Badnu (cona B)
               
               
                  Sorte vinske trte: Blauer Spätburgunder, Schwarzriesling, Blauer Gutedel, Weißer Gutedel in Blauer Trollinger
               
            
                  Vinorodno območje v Hessische Bergstraße (cona A)
               
               
                  Vse odobrene rdeče sorte vinske trte
               
            
                  Vinorodno območje v Mittelrheinu (cona A)
               
               
                  Vse odobrene sorte vinske trte
               
            
                  Vinorodno območje v Mozeli, razen območja Perl, Oberperl, Nennig in Sehndorf (cona A)
               
               
                  Vse odobrene sorte vinske trte
               
            
                  Vinorodno območje v Nahe (cona A)
               
               
                  Vse odobrene sorte vinske trte
               
            
                  Vinorodno območje v Pfalzu (cona A)
               
               
                  Vse odobrene sorte vinske trte
               
            
                  Vinorodno območje v Rheingau (cona A)
               
               
                  Vse odobrene rdeče sorte vinske trte
               
            
                  Vinorodno območje v Rheinhessenu (cona A)
               
               
                  Vse odobrene sorte vinske trte
               
            
                  Vinorodno območje v Saale-Unstrutu razen območja Potsdam-Mittelmarka (cona A)
               
               
                  Vse odobrene rdeče sorte vinske trte in bele sorte vinske trte: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling in Weißer Burgunder
               
            
                  Vinorodno območje v Württembergu (cona A)
               
               
                  Sorta vinske trte Blauer Trollinger
               
            
                  Vinorodno območje v Mecklenburger Landweinu (cona A)
               
               
                  Sorte vinske trte: Phoenix, Müller-Thurgau, Elbling in Regent
               
            
                  Francija
               
               
                  Naslednje občine (območje C):
                  
                              —
                           
                           
                              v departmaju Aude: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal in Villesiscle,
                           
                        
                              —
                           
                           
                              v departmaju Hérault: Beaufort, Montels, Olonzac in Oupia.
                           
                        
               
                  Vse odobrene sorte vinske trte
               
            
                  Hrvaška
               
               
                  Vsa vinorodna območja (coni B in C)
               
               
                  Vse odobrene sorte vinske trte
               
            
                  Italija
               
               
                  Vinorodna območja Benečije, Furlanije – Julijske krajine, avtonomne pokrajine Trento, avtonomne pokrajine Bolzano, Lombardije, Piemonta, Emilije–Romanje, Toskane, Abrucev in Apulije ter območje zaščitene označbe porekla „Orvieto“ (cona C)
               
               
                  Vse odobrene sorte vinske trte
               
            
                  Madžarska
               
               
                  Vsa vinorodna območja (cona C)
               
               
                  Vse odobrene sorte vinske trte
               
            
                  Avstrija
               
               
                  Vsa vinorodna območja (cona B)
               
               
                  Vse odobrene sorte vinske trte
               
            
                  Romunija
               
               
                  Vsa vinorodna območja (coni B in C)
               
               
                  Vse odobrene sorte vinske trte
               
            
                  Slovenija
               
               
                  Vsa vinorodna območja (coni B in C)
               
               
                  Vse odobrene sorte vinske trte
               
            
                  Slovaška
               
               
                  Vsa vinorodna območja (coni B in C)
               
               
                  Vse odobrene sorte vinske trte